hotchpotch/miracl-hf-unified huggingface dataset:
กรมหลวงอภัยนุชิต
กรมหลวงอภัยนุชิต หรือ พระพันวัสสาใหญ่ พระอัครมเหสีเอกในสมเด็จพระเจ้าอยู่หัวบรมโกศ และเป็นพระมารดาของเจ้าฟ้าธรรมธิเบศไชยเชษฐ์สุริยวงศ์ (หรือเจ้าฟ้ากุ้ง)
กรมหลวงอภัยนุชิตเป็นธิดาคนโตของนายจบคชประสิทธิ์ ซึ่งได้รับสถาปนาเป็นกรมพระราชวังสถานพิมุขนรัชสมัยสมเด็จพระเพทราชา ปฐมกษัตริย์แห่งราชวงศ์บ้านพลูหลวง และมารดาเชื้อสายพราหมณ์จากบ้านสมอพลือมีพระนามเดิมว่าอะไรไม่มีหลักฐานแต่ตามพระราชพงศาวดารฉบับพระราชหัตถเลขาออกนามพระองค์ว่า พระองค์ขาว นอกจากนี้พระองค์ยังเป็นพระเชษฐภคินีของกรมหลวงพิพิธมนตรี พระอัครมเหสีรองในสมเด็จพระเจ้าอยู่หัวบรมโกศเช่นกัน
เมื่อเจริญวัยได้ถวายตัวเป็นบาทบริจาริกาที่พระอัครชายาในเจ้าฟ้าพร กรมพระราชวังบวรสถานมงคลในรัชสมัยสมเด็จพระเจ้าอยู่หัวท้ายสระ และได้มีพระประสูติกาลพระโอรสเพียงพระองค์เดียวคือเจ้าฟ้ากุ้ง
เมื่อพระราชสวามีเสด็จขึ้นสืบราชบัลลังก์เป็นสมเด็จพระเจ้าอยู่หัวบรมโกศใน พ.ศ. 2275 ภายหลังจากสงครามกลางเมืองกับเจ้าฟ้าอภัยและเจ้าฟ้าปรเมศร์ พระราชโอรสในสมเด็จพระเจ้าอยู่หัวท้ายสระสิ้นสุดลงพระองค์ได้สถาปนาพระองค์ขาวพระอัครชายาเดิมขึ้นเป็นพระอัครมเหสีเอกที่กรมหลวงอภัยนุชิตพร้อมกับสถาปนาเจ้าฟ้ากุ้งพระราชโอรสพระองค์ใหญ่ขึ้นเป็นที่ กรมขุนเสนาพิทักษ์
ต่อมาใน พ.ศ. 2280 เจ้าฟ้ากรมขุนเสนาพิทักษ์เกิดความอิจฉาริษยาเจ้าฟ้าพระกรมขุนสุเรนทรพิทักษ์ (เจ้าฟ้านเรนทร) พระราชโอรสพระองค์ใหญ่ในสมเด็จพระเจ้าอยู่หัวท้ายสระที่สนิทสนมกับพระราชบิดาอย่างมากจึงได้ลวงพระองค์เข้ามาในพระราชวังหวังจะทำร้ายแต่ไม่สำเร็จเจ้าฟ้ากรมขุนเสนาพิทักษ์จึงตัดสินพระทัยออกผนวชเพื่อหนีราชภัยในขณะนั้นกรมหลวงอภัยนุชิตกำลังประชวรใกล้จะสิ้นพระชนม์จึงได้ขอพระราชทานอภัยโทษแก่เจ้าฟ้ากรมขุนเสนาพิทักษ์เมื่อเป็นผลสำเร็จกรมหลวงอภัยนุชิตก็สิ้นพระชนม์
อวม เชียง ซุน
อวม เชียง ซุน (; 1 มิถุนายน พ.ศ. 2443 – พ.ศ. 2506) เป็นนายกรัฐมนตรีกัมพูชา ตั้งแต่ 3 มีนาคม ถึง 12 ตุลาคม พ.ศ. 2494 และดำรงตำแหน่งอีกครั้งตั้งแต่ 5 มกราคม ถึง 29 กุมภาพันธ์ พ.ศ. 2499
ฮุย กานทวล
ฮุย กานทวล(; 1 กุมภาพันธ์ พ.ศ. 2452 – 13 กันยายน พ.ศ. 2534) เป็นนายกรัฐมนตรีกัมพูชา ตั้งแต่ 13 ตุลาคม พ.ศ. 2494 ถึง 16 มิถุนายน พ.ศ. 2495
อวสานผีชีวะ
อวสานผีชีวะ () เป็นภาพยนตร์แอคชั่นที่ออกฉายในปี ค.ศ. 2017 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่หก และเป็นภาคอวสานในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 5 สงครามไวรัสล้างนรก ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ทั้ง 4 ภาค
เรื่องราวในภาคนี้ จะเป็นการดำเนินต่อจากภาค Retribution เมื่อเผ่าพันธุ์มนุษยชาติผู้เหลือรอดได้ดำเนินมาถึงปลายทางของการดำรงอยู่ อลิซ สาวผู้รอดชีวิตในจำนวนไม่มาก จึงเป็นความหวังเดี่ยวที่จะต่อสู้กับเหล่าซอมบี้ต่อไป แต่การเดินหน้าไม่ใช่ทางออกที่ดีสำหรับครั้งนี้ เพราะเธอต้องย้อนกลับสู่จุดเริ่มต้นของหายนะ ณ เมือง Raccoon City เมื่อ The Umbrella Corporation กำลังรวบรวมกำลังพล เพื่อกำจัดมนุษยชาติผู้เหลือรอดเป็นครั้งสุดท้าย ให้สิ้นซาก อลิซจึงต้องผนึกกำลังกับมิตรเก่าและสหายใหม่ เพื่อต่อสู้กับศึกสองด้านในสงครามครั้งสุดท้ายนี้ ซึ่งมีการปรากฏตัวของอสูรกายตัวใหม่ออกมา แต่ชะตากรรมของสงครามการต่อสู้ เพื่อการดำรงไว้ซึ่งเผ่าพันธุ์มนุษยชาติครั้งยิ่งใหญ่นี้จะจบลงอย่างไร
ราชสกุลนโรดม
ราชสกุลนโรดม เป็นราชวงศ์ของกัมพูชา สถาปนาขึ้นเมื่อปีพ.ศ. 2403 โดยพระบาทสมเด็จพระนโรดม บรมรามเทวาวตาร ซึ่งเป็นพระราชโอรสของสมเด็จพระหริรักษ์รามมหาอิศราธิบดี ปัจจุบันประมุขของราชสกุลนโรดมคือพระมหากษัตริย์พระองค์ปัจจุบันของประเทศกัมพูชาพระบาทสมเด็จพระบรมนาถ นโรดม สีหมุนี ราชสกุลนโรดมเป็นหนึ่งในสองราชสกุลของกัมพูชา ราชสกุลนโรดมเป็นราชสกุลของพระมหากษัตริย์ 4 พระองค์ของกัมพูชา และนายกรัฐมนตรี 3 คน
หลุยส์ ฟิลิป มกุฎราชกุมารแห่งเบลเยียม
หลุยส์ ฟิลิป มกุฎราชกุมารแห่งเบลเยียม ทรงเป็นพระราชโอรสพระองค์แรกใน สมเด็จพระเจ้าเลโอโปลด์ที่ 1 แห่งเบลเยียม และ หลุยส์-มารีแห่งออร์เลอ็อง สมเด็จพระราชินีแห่งเบลเยียม เมื่อแรกพระราชสมภพทรงดำรงพระอิสริยยศเป็น มกุฎราชกุมารแห่งเบลเยียม แต่แล้ว พระองค์ก็ทิวงคตด้วยพระชนมายุเพียง 9 เดือน ทำให้ตำแหน่งพระรัชทายาทตกไปเป็นของพระอนุชาพระองค์รองของพระองค์คือ สมเด็จพระเจ้าเลออปอลที่ 2 แห่งเบลเยียม
ซูปเปอร์วาย ตะลุยนิทานอ่านสนุก
ซูปเปอร์วาย หรือ ซูปเปอร์วาย ตะลุยนิทานอ่านสนุก () เป็นการ์ตูนเพื่อการศึกษาของสหรัฐ ฉายตอนแรกเมื่อวันที่ 3 กันยายน พ.ศ. 2550 จนถึงวันที่ 11 ตุลาคม พ.ศ. 2555 ต่อมาได้ฉายอีกครั้งเมื่อวันที่ 17 สิงหาคม พ.ศ. 2558 จนถึงวันที่ 12 พฤษภาคม พ.ศ. 2559 ส่วนในประเทศไทย ฉายทางทรูวิชั่นส์ ช่อง ทรู สปาร์ค และช่อง ไทยพีบีเอส และบริษัท TIGA ได้นำมาผลิตต่อในรูปแบบวีซีดีและดีวีดีรายชื่อตอนของ ซูปเปอร์วาย ตะลุยนิทานอ่านสนุก ทั้งหมดมี 3 ฤดูกาล และ 103 ตอน 
ซีซั่น 1 จำนวน 65 ตอน
ซีซั่น 2 จำนวน 15 ตอน
ซีซั่น 3 จำนวน 23 ตอน
วอลเลย์บอลหญิงชิงแชมป์โลก 2018 รอบคัดเลือก โซนแอฟริกา
วอลเลย์บอลหญิงชิงแชมป์โลก 2018 รอบคัดเลือกโซนแอฟริกา จะมีสมาชิกทั้งหมด 2 ประเทศ ผ่านการคัดเลือกเข้าร่วมแข่งขันในรอบสุดท้ายที่ประเทศญี่ปุ่น
สมาชิกซีเอวีบี 31 ประเทศจะเข้าร่วมการคัดเลือก
รอบสองคือการแข่งขันวอลเลย์บอลหญิงชิงแชมป์แอฟริกา 2017 ซึ่งทำหน้าที่เป็นการคัดเลือกทีมเข้าแข่งขันวอลเลย์บอลหญิงชิงแชมป์โลก 2018 สองอันดับแรกจากอันดับโลก ณ เดือนกันยายน ค.ศ. 2017 และเจ้าภาพจะผ่านการคัดเลือกโดยอัตโนมัติสำหรับรอบแรก
เซเชลส์, มอริเชียส และมาดากัสการ์ ได้ถอนทีมออกจากการคัดเลือก
หมัน (พรรณไม้)
หมัน () เป็นพืชในวงศ์หญ้างวงช้าง (Boraginaceae) กระจายพันธุ์ในอินโดจีนและคาบสมุทรมลายู เป็นพันธุ์ไม้มงคลพระราชทานประจำจังหวัดพระนครศรีอยุธยา ผลรับประทานได้ ยางเหนียวจากผลบางครั้งใช้เป็นกาว
หมันเป็นไม้ต้นผลัดใบขนาดเล็กถึงกลาง สูง 10-15 เมตร เรือนยอดเป็นพุ่มกลม เปลือกต้นสีเทาเข้มปนดำ ใบเป็นใบเดี่ยวเรียงสลับ รูปไข่กลับ กว้าง 6-10 เซนติเมตร ยาว 9.5-15.5 เซนติเมตร ปลายใบมนหรือแหลมทู่ โคนใบสอบ เส้นแขนงใบข้างละ 5-6 เส้น ก้านใบยาว 2.5-5 เซนติเมตร ดอกออกเป็นช่อแบบแยกแขนงตามซอกใบ กิ่งหรือปลายกิ่ง ช่อดอกยาว 10-25 เซนติเมตร สีขาว มีกลิ่นหอมอ่อน ๆ กลีบดอกโคนเชื่อมติดกันเป็นหลอด ปลายแยกเป็น 4-5 แฉก เกสรเพศผู้มี 5 อัน ดอกบานเต็มที่กว้าง 5-6 มิลลิเมตร ผลเป็นแบบผลสดมีเนื้อ ทรงกลม ปลายผลมีติ่งแหลม ขนาด 1.5-2.2 เซนติเมตร เมื่อสุกมีสีชมพูอมส้ม เนื้อผลเป็นยางเหนียวใส ภายในมีเมล็ดเดี่ยวรูปไข่
โบรุสเซียดอร์ทมุนด์ในฤดูกาล 2017–18
การแข่งขัน โบรุสเซียดอร์ทมุนด์ ฤดูกาล 2017–18 เป็นฤดูกาลที่ 109 ในประวัติศาสตร์ของสโมสรฟุตบอลและเป็นฤดูกาลที่ 42 ติดต่อกันในลีกและเป็นฤดูกาลที่ 51โดยรวมในระดับบุนเดสลีกา ซึ่งเป็นลีกสูงสุดของฟุตบอลเยอรมัน ฤดูกาลจะเริ่มต้นระหว่างวันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
! colspan="13" style="background:#DCDCDC; text-align:center" | ผู้เล่นที่ย้ายออกระหว่างฤดูกาล
บอบแคต
บอบแคต (; ) เป็นสัตว์เลี้ยงลูกด้วยนมชนิดหนึ่ง จำพวกแมวป่า พบกระจายพันธุ์ในทวีปอเมริกาเหนือ
จัดอยู่ในสกุลเดียวกับลิงซ์ ซึ่งเป็นแมวป่าชนิดที่พบได้ในทวีปยุโรป มีรูปร่างและลักษณะคล้ายกับลิงซ์ชนิดอื่น ๆ แต่บอบแคตมีขนาดลำตัวที่เล็กกว่า มีขาสั้นเหมือนแมวบ้าน ลำตัวล่ำสัน ขนปุยมีสีแต้มเป็นลายจุด พบกระจายพันธุ์ในทวีปอเมริกาเหนือ โดยเฉพาะบริเวณที่หนาวเย็นแถบตอนเหนือสุดของสหรัฐอเมริกาติดกับแคนาดา และพบได้จนถึงเม็กซิโก เป็นสัตว์ที่ปรากฏมีขึ้นบนโลกเมื่อ 1.8 ล้านปีก่อน และแบ่งออกได้เป็น 13 ชนิดย่อย
บอบแคต ไม่ได้เป็นสัตว์ที่อยู่ในสถานะใกล้สูญพันธุ์หรือถูกคุกคามแต่ประการใด แต่ทว่าในบางรัฐของสหรัฐอเมริกาและเม็กซิโกมีกฎหมายคุ้มครองอยู่ จำนวนประชากรของบอบแคตในปัจจุบันคาดว่ามีถึง 3,600,000 ตัว โดยเพิ่มขึ้นอย่างเสถียรในช่วง 4 ทศวรรษที่ผ่านมา ทั้งนี้เชื่อว่า คงเป็นเพราะสภาพอากาศที่อุ่นขึ้นทำให้ไม่ต้องหาอาหารอย่างยากลำบากเหมือนในอดีต กอรปกับการไล่ล่าที่ลดลง ซึ่งผลกระทบของการเพิ่มขึ้นอย่างมากของบอบแคตนั้นส่งผลให้เกิดเป็นภาวะสัตว์รังควาญขึ้นมา โดยในบางชุมชนอาจพบบอบแคตเดินอยู่บนท้องถนน หรือไล่จับสัตว์เล็ก ๆ ในสวนหลังบ้านกินเป็นอาหารได้ หรืออาจคุกคามต่อปศุสัตว์หรือสัตว์เลี้ยง ซึ่งพฤติกรรมเช่นนี้ผิดแผกไปจากแมวป่าชนิดอื่น ๆ ที่มักขี้อาย และอยู่อย่างสันโดษ
อินเตอร์เนชันแนลแชมเปียนส์คัพ ฤดูกาล 2017
อินเตอร์เนชันแนลแชมเปียนส์คัพ 2017 () (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 5 ซึ่งจะลงเล่นในช่วงเดือนกรกฎาคม ค.ศ. 2017.
เรอัลมาดริด และ บาร์เซโลนา เป็นสองทีมแรกที่ได้ประกาศสำหรับทัวร์นาเมนต์ที่อเมริกา. แมนเชสเตอร์ยูไนเต็ด จะลงเล่นในทัวร์นาเมนท์ที่อเมริกาเช่นเดียวกับ แมนเชสเตอร์ซิตี ก็จะเข้าร่วมกับพวกเขาด้วย.
กฤษกร เกิดผล
กฤษกร เกิดผล (ชื่อเล่น: นาย; 21 มกราคม พ.ศ. 2528 — ) เป็นนักฟุตบอลระดับอาชีพจากประเทศไทย ปัจจุบันเขาทำหน้าที่ร่วมสังกัดสโมสรฟุตบอลแอร์ฟอร์ซ เซ็นทรัลในการแข่งขันไทยลีก ทั้งนี้ เขาเคยชนะการแข่งไทยพรีเมียร์ลีกในปี พ.ศ. 2551
พีลิปโปสที่ 3 แห่งมาเกโดนีอา
ฟิลิปที่ 3 แห่งมาซิดอน (; ราว 359 ปีก่อน ค.ศ. – 25 ธันวาคม 317 ปีก่อน ค.ศ.) หรือ พีลิปโปสที่ 3 แห่งมาเกโดนีอา () หรือ ฟิลิปที่ 3 แอร์ริดีอัส () เป็นกษัตริย์แห่งมาซิโดเนีย (มาเกโดนีอา) ตั้งแต่หลังวันที่ 11 มิถุนายน 323 ปีก่อน ค.ศ. จนถึงวันเสียชีวิต เขาเป็นบุตรของฟิลิปที่ 2 แห่งมาซิดอน (Philip II of Macedon) กับฟิลินนาแห่งแลริสซา (Philinna of Larissa) ฉะนั้น จึงเป็นลูกพี่ลูกน้องกับอเล็กซานเดอร์มหาราช เมื่อแรกเกิดเขาได้รับชื่อ แอร์ริดีอัส และเมื่อครองราชย์แล้ว เขาใช้ชื่อ ฟิลิป
เมื่อแอร์ริดีอัสเจริญวัยขึ้น ปรากฏว่า เขาเรียนรู้ช้า พลูทาร์ก (Plutarch) เชื่อว่า เป็นเพราะพระนางโอลิมเปียส (Olympias) มเหสีของฟิลิปที่ 2 ใช้ "ฟาร์มากา" (pharmaka) ซึ่งแปลว่า ยา หรือเวทมนตร์ กับเขา เพื่อปูทางไปสู่บัลลังก์ให้แก่อเล็กซานเดอร์ โอรสของตัว แต่นักประวัติศาสตร์สมัยใหม่ตั้งคำถามว่า ข้ออ้างนี้ของพลูทาร์กเป็นจริงได้มากน้อยเพียงไร เพราะอเล็กซานเดอร์รักใคร่ชอบพอกับแอร์ริดีอัสมาก ทั้งสองยังเป็นเพื่อนร่วมสมรภูมิกัน เคยปกป้องชีวิตของกันและกันด้วย ไม่ว่าการณ์จะเป็นอย่างไร เมื่ออเล็กซานเดอร์สิ้นพระชนม์ในปีที่ 323 ก่อน ค.ศ. กองทัพมาซิโดเนียก็ยกแอร์ริดีอัสขึ้นสืบบัลลังก์ต่อ แต่ในฐานะหุ่นเชิดและเบี้ยหมากของแม่ทัพนายกองทั้งหลายที่ทรงอำนาจ
เพราะเราพี่น้องกัน
เพราะเราพี่น้องกัน (; ) คือ ภาพยนตร์ญี่ปุ่นแนวดรามา ดัดแปลงจากมังงะของอะกิมิ โยะชิดะ เรื่อง "อุมิมะจิไดอารี" กำกับและเขียนบทภาพยนตร์โดย ฮิโระกะสุ โคะเระเอะดะ นำแสดงโดย ฮะรุกะ อะยะเสะ, มะซะมิ นะงะซะวะ, คะโฮะ และซุสุ ฮิโระเสะ เล่าเรื่องของพี่น้องสามคนที่รับน้องสาวต่างมารดาวัย 14 ปีมาเลี้ยงหลังจากที่บิดาของทั้งสี่เสียชีวิต
ภาพยนตร์เรื่องนี้เข้าฉายครั้งแรกเมื่อวันที่ 14 พฤษภาคม พ.ศ. 2558 ในสายประกวดรางวัลปาล์มทองคำ ของเทศกาลภาพยนตร์กาน ครั้งที่ 68 และฉายในประเทศญี่ปุ่นอย่างเป็นทางการเมื่อวันที่ 13 มิถุนายนของปีเดียวกัน
ภาพยนตร์เรื่องนี้เล่าเรื่องราวของพี่น้องตระกูลโคดะสามคน ได้แก่ ซะจิ โคดะ (ฮะรุกะ อะยะเสะ) โยะชิโนะ โคดะ (มะซะมิ นะงะซะวะ) และจิกะ โคดะ (คะโฮะ) ที่ใช้ชีวิตร่วมกันตามลำพังหลังจากพ่อกับแม่แยกทางกัน โดยอาศัยอยู่ในบ้านของยายในเมืองคะมะกุระ จังหวัดคะนะงะวะ ประเทศญี่ปุ่น
วันหนึ่ง พวกเธอทั้งสามต้องไปร่วมงานศพของผู้เป็นพ่อที่ไม่ได้พบหน้ากันนาน 15 ปี แล้วได้พบกับซุสุ อะซะโนะ (ซุสุ ฮิโระเสะ) น้องสาวต่างมารดาวัย 14 ปี ที่ต้องกลายเป็นเด็กกำพร้าหลังจากพ่อถึงแก่กรรม ซะจิเห็นดังนั้นจึงตัดสินใจชักชวนซุสุไปอาศัยอยู่ด้วยกันที่คะมะกุระภาพยนตร์เรื่องนี้ร่วมผลิตโดย ฟุจิเทเลวิชัน โชงะกุกัง โทโฮ และกากาคอร์ปอเรชัน เริ่มถ่ายทำเมื่อเดือนกรกฎาคม พ.ศ. 2557
เทศบาลตำบลท่าอุเทน
เทศบาลตำบลท่าอุเทน ตั้งอยู่ในอำเภอท่าอุเทน จังหวัดนครพนม เดิมมีฐานะเป็นสุขาภิบาล ได้รับการยกฐานะจากสุขาภิบาลตามพระราชบัญญัติเปลี่ยนแปลงฐานะจากสุขาภิบาลเป็นเทศบาลเมื่อวันที่   25  พฤษภาคม พ.ศ. 2542  ประกาศในราชกิจจานุเบกษาฉบับกฤษฎีกา เล่มที่ 116 ตอนที่ 9 ก. ลงวันที่  24 กุมภาพันธุ์  พ.ศ. 2542  เป็นเทศบาลขนาดเล็กจึงประกาศยุบองค์การบริหารส่วนตำบลท่าอุเทน  โดยรวมพื้นที่เข้ากับเทศบาลตำบลท่าอุเทน ตามประกาศกระทรวงมหาดไทย ณ  วันที่  6  กันยายน  พ.ศ. 2547 เทศบาลตำบลท่าอุเทน  มีพื้นที่ทั้งสิ้น  18.5  ตารางกิโลเมตร
การปกครองเทศบาลตำบลท่าอุเทน มีการปกครองทั้งสิ้น 11 ชุมชน  ประกอบด้วย
1.  ชุมชนตะวันเบิกฟ้า
2.  ชุมชนวัดไตรภูมิ
3.  ชุมชนวัดป่าโพธิ์ศรี
4.  ชุมชนวัดกลาง
5.  ชุมชนวัดโพธิ์ไชย
6.  ชุมชนวัดศีรษะเกษ
7.  ชุมชนวัดสว่างอารมณ์
8.  ชุมชนวัดโพนแก้ว
9.  ชุมชนวัดพระธาตุท่าอุเทน
10.ชุมชนบ้านน้อยหัวบึง
11.ชุมชนบ้านนาเหนือ
http://www.thauthen.go.th/index.php
บริลลีอันโตวายารูคา
บริลลีอันโตวายารูคา ( "The Diamond Arm") เป็นภาพยนตร์ตลก แนวอาชญากรรมและกระตุกขวัญ จากสหภาพโซเวียตที่ผลิตโดย บริษัทมอสฟิล์ม เผยแพร่ในปี ค.ศ. 1969 กำกับโดย เลโอนิด ไกได นำแสดงโดย ยูริ นีคูลิน, อันเดรย์ มีโรนอฟ, อนาโตลี ปาปานอฟ, นอนนา มอร์ดูโควา และสวิตลานา สวิตลิชนายา "บริลลีอันโตวายารูคา" กลายเป็นภาพยนตร์เกินวิสัยที่ได้รับการยอมรับจากรัสเซียให้เป็นหนึ่งในภาพยนตร์ตลกที่ยิ่งใหญ่ที่สุดในขณะนั้น นอกจากนี้ ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 76 ล้านคนในยุคโซเวียต โดยภาพยนตร์มีพล็อตเรื่องเป็นรายการข่าวที่มีเค้าโครงเรื่องจริง เกี่ยวกับผู้ลักลอบชาวสวิสที่พยายามขนส่งอัญมณีโดยการศัลยกรรมกระดูก
เจ้าชายไอโมน ดยุกแห่งอาพูเลีย
เจ้าชายไอโมน ดยุกแห่งอาพูเลีย () ทรงเป็นพระโอรสพระองค์เดียวใน เจ้าชายอะเมเดโอ ดยุกที่ 5 แห่งโอสตา
และ เจ้าหญิงโคลด์ ดัชเชสแห่งออสตา พระองค์สมรสกับ เจ้าหญิงโอลกา ดัชเชสแห่งอาพูเลีย (เดิม เจ้าหญิงโอลกาแห่งกรีซ) มีพระบุตร 3 พระองค์
ฟุจิวะระ โนะ คะเนะอิเอะ
ฟุจิวะระ โนะ คะเนะอิเอะ ( ; 1472–26 กรกฎาคม 1533) ขุนนางผู้ใหญ่แห่ง ยุคเฮอัง และเป็นบิดาของ ฟุจิวะระ โนะ มิชิตะกะ และ ฟุจิวะระ โนะ มิชินะงะ
คะเนะอิเอะรับราชการเป็นเสนาบดีในรัชสมัย จักรพรรดิเอ็งยู , จักรพรรดิคะซัง และ จักรพรรดิอิชิโจ
คะเนะอิเอะได้ดำรงตำแหน่งเซ็สโซเมื่อวันที่ 2 สิงหาคม พ.ศ. 1529 ในรัชสมัยจักรพรรดิอิชิโจแทน "ฟุจิวะระ โนะ โคะเระตะดะ" พี่ชายที่ถึงแก่อสัญกรรมใน พ.ศ. 1515 ต่อมาคะเนะอิเอะได้สละตำแหน่งให้กับมิชิตะกะผู้เป็นบุตรชายคนโตเมื่อวันที่ 31 พฤษภาคม พ.ศ. 1533 หลังจากดำรงตำแหน่งได้ 3 ปีซึ่งคะเนะอิเอะได้ขยับไปรับตำแหน่งคัมปะกุแทน ฟุจิวะระ โนะ โยะริตะดะ ผู้เป็นลูกพี่ลูกน้องโดยก่อนหน้านั้นในวันที่ 19 มกราคม พ.ศ. 1533 คะเนะอิเอะได้ดำรงตำแหน่ง ไดโจไดจิง หรืออัครมหาเสนาบดีแทนโยะริตะดะอีกตำแหน่งหนึ่งและได้สละตำแหน่งไดโจไดจิงให้กับ ฟุจิวะระ โนะ ทะเมะมิสึ ผู้เป็นน้องชายในวันเดียวกับที่สละตำแหน่งเซ็สโซ
แต่คะเนะอิเอะดำรงตำแหน่งคัมปะกุได้เพียง 3 วันก็สละตำแหน่งให้กับมิชิตะกะเมื่อวันที่ 3 มิถุนายน พ.ศ. 1533 ได้ลาออกจากราชการเนื่องจากป่วยหนักและได้เข้าพิธีบรรพชาเป็นภิกษุก่อนจะมรณภาพเมื่อวันที่ 26 กรกฎาคม พ.ศ. 1533
ฟาร์คราย 5
ฟาร์คราย 5 () เป็นวิดีโอเกมยิงมุมมองบุคคลที่หนึ่ง แอ็กชันผจญภัย พัฒนาโดยยูบิซอฟต์มอนทรีออล และจัดจำหน่ายโดยยูบิซอฟต์สำหรับเครื่องเพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และไมโครซอฟท์ วินโดวส์ เป็นเกมลำดับที่ห้าของเกมชุด"ฟาร์คราย" เกมออกจำหน่ายในวันที่ 27 มีนาคม ค.ศ. 2018
ฟุจิวะระ โนะ โชชิ (จักรพรรดิเรเซ)
ฟุจิวะระ โนะ โชชิ ( ; 1497 – 24 กุมภาพันธ์ 1525) จักรพรรดินีใน จักรพรรดิเรเซ และเป็นพระราชมารดาของ จักรพรรดิซังโจ
กระทรวงมหาดไทยสหรัฐ
กระทรวงมหาดไทยสหรัฐ (DOI) กระทรวงมหาดไทยของรัฐบาลกลางมีหน้าที่รับผิดชอบในการบริหารจัดการและการอนุรักษ์ที่ดินของรัฐบาลกลางและทรัพยากรธรรมชาติและการบริหารงานที่เกี่ยวข้องกับชนเผ่าพื้นเมืองอเมริกัน , อลาสก้าพื้นเมือง , พื้นที่ของรัฐและพื้นที่ของชาวพืนเมืองสหรัฐอเมริกา มีการจัดการโดยฝ่ายที่มีส่วนใหญ่ของที่เหลือที่มีการจัดการโดยกระทรวงเกษตรสหรัฐ
ฟาโรห์ทอเลมีที่ 2 ฟิลาเดลฟัส
ทอเลมีที่ 2 หรือ ทอเลมีที่ 2 ฟิลาเดลฟัส หรือ พระเจ้าตุรมายะ ( กรีก: ΠτολεμαῖοςΦιλάδελφος, Ptolemaios Philádelphos, 309-246 ปีก่อนคริสตกาลคริสต์ศักราช) เป็นพระมหากษัตริย์ฟาโรห์แห่งราชวงศ์ทอเลมีแห่งอียิปต์เมื่อ 283-246 ปีก่อนคริสต์ศักราช พระองค์เป็นพระราชโอรสในฟาโรห์ ทอเลมีที่ 1และราชินี เบเรนิซที่ 1
พลินีผู้อาวุโส ได้บันทึกว่า ฟาโรห์ทอเลมีที่ 2 ได้ส่งคณะราชทูตนามว่า ไอโอนิซุส ไปเจริญสัมพันธไมตรีกับราชวงศ์โมริยะ ที่เมืองปาฏลีบุตรในชมพูทวีป
กับ พระเจ้าอโศกมหาราช
ฟุจิวะระ โนะ เคนชิ (จักรพรรดิซังโจ)
ฟุจิวะระ โนะ เคนชิ ( ; 1537 – 16 ตุลาคม 1570) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 2 หรือ ชูงู ใน จักรพรรดิซังโจ และเป็นพระมารดาของ เจ้าหญิงเทชิ จักรพรรดินีใน จักรพรรดิโกะ-ซุซะกุ และเป็นพระราชมารดาของ จักรพรรดิโกะ-ซังโจ
ทอเลมีที่ 6
ทอเลมีที่ 6 หรือ ทอเลมีที่ 6 ฟิโลเมเธอร์ (,กรีก: ΠτολεμαῖοςΦιλομήτωρ, Ptolemaios Philomḗtōr ปกครองเป็นเวลาระหว่าง 186-145 ปีก่อนคริสตกาล) เป็นกษัตริย์แห่งอียิปต์จากราชวงศ์ทอเลมี พระองค์ทรงครอบครอง 180-145 ปีก่อนคริสตกาล
ฟุจิวะระ โนะ เคนชิ (จักรพรรดิชิระกะวะ)
ฟุจิวะระ โนะ เคนชิ ( ; 1600 – 24 ตุลาคม 1627) จักรพรรดินีใน จักรพรรดิชิระกะวะ โดยพระนางเป็นธิดาของ มินะโมะโตะ โนะ อะคิฟุซะ และถูกยกให้เป็นลูกบุญธรรมของ ฟุจิวะระ โนะ โมะโระซะเนะ
ฟุจิวะระ โนะ เคนชิเป็นพระราชมารดาของ จักรพรรดิโฮะริกะวะ
ทอเลมีที่ 7
ทอเลมีที่ 7 หรือ ทอเลมีที่ 7 นีโอ ฟิโลพาเธอร์ (,กรีก: ΠτολεμαῖοςΝέοςΦιλοπάτωρ, Ptolemaios NEOS Philopator) เป็นกษัตริย์อียิปต์ของราชวงศ์ทอเลมี รัชกาลของพระองค์เป็นที่ถกเถียงกันอยู่และเป็นไปได้ว่าพระองค์ไม่ได้ทรงครองราชย์ใด ๆ ทั้งสิ้น แต่ทรงได้รับฐานะเป็นฟาโรห์
ทอเลมีที่ 8
ทอเลมีที่ 8 หรือ ทอเลมีที่ 8 ฟิสคอน (,กรีกโบราณ: ΠτολεμαῖοςΕὐεργέτης, Ptolemaios Euergetes) (ปกครองอียิปต์ระหว่างปี 182 - 26 มิถุนายน 116 ปีก่อนคริสตกาล) ชื่อเล่นนามว่า ฟิสคอน (Φύσκων) เป็นกษัตริย์แห่งราชวงศ์ ทอเลมีปห่งอียิปต์
ฟุจิวะระ โนะ เคนชิ
ฟุจิวะระ โนะ เคนชิ อาจหมายถึง
ทอเลมีที่ 9
ทอเลมีที่ 9 หรือ ทอเลมีที่ 9 โซเตอร์ที่ 2 หรือ ลาธีรอส ("หญ้าถั่ว") (,กรีก: ΠτολεμαῖοςΣωτήρΛάθυρος, Ptolemaios Soter Láthuros) เป็นกษัตริย์แห่งอียิปต์สามครั้งจาก 116 ปีก่อนคริสตกาลถึง 110 ปีก่อนคริสตกาล 109 ปีก่อนคริสตกาลถึง 107 ปีก่อนคริสตกาลและ 88 ก่อนคริสตกาลถึง 81 ปีก่อนคริสตกาลซึ่งมีระยะเวลาการแทรกแซงการปกครองโดยพี่ชายของเขา ทอเลมีที่ 10
ทอเลมีที่ 10
ทอเลมีที่ 10 หรือ ทอเลมีที่ 10 อเล็กซานเดอร์ที่ 1 (,กรีกโบราณ: ΠτολεμαῖοςἈλέξανδρος, Ptolemaios Alexandros) เป็นพระมหากษัตริย์ของอียิปต์จาก 110 ปีก่อนคริสตกาลถึง 109 ปีก่อนคริสตกาลและ 107 ปีก่อนคริสตกาลจนถึง 88 ปีก่อนคริสตกาล
ทอเลมีที่ 11
ทอเลมีที่ 11 หรือ ทอเลมีที่ 11 อเล็กซานเดอร์ที่ 2 (,กรีกโบราณ: ΠτολεμαῖοςἈλέξανδρος, Ptolemaios Alexandros) เป็นพระมหากษัตริยืของราชวงศ์ทอเลมีที่ปกครองอียิปต์ไม่กี่วันใน 80 ปีก่อนคริสตกาล
ทอเลมีที่ 13
ทอเลมีที่ 13 เทออส ฟิโลพาทอร์ (,กรีก: ΠτολεμαῖοςΘεόςΦιλοπάτωρ, Ptolemaios Theos Philopator ปกครองตั้งแต่เวลาระหว่าง 62 ปีก่อนคริสตกาล / 61 -13 มกราคม 47 ปีก่อนคริสตกาล ?, ขึ้นครองราชย์แทนจาก 51 ปีก่อนคริสตกาล) เป็นหนึ่งในพระมหากษัตริย์พระองค์สุดท้ายของราชวงศ์ทอเลมี (305 -30 ปีก่อนคริสตกาล) ของอียิปต์
ทอเลมีที่ 15 ซีซาเรียน
ทอเลมีที่ 15 หรือ ทอเลมีที่ 15 ซีซาเรียน ( 23 มิถุนายน, 47 ปีก่อนคริสตกาล - 23 สิงหาคม, 30 ปีก่อนคริสตกาล ) เป็นที่รู้จักกันดีโดยชื่อเล่น Caesarion (/ sᵻzɛəriən /; อังกฤษ: ซีซาร์ ละติน: Caesariō) และทอเลมีซีซาร์ (/ tɒlᵻmisiːzər /; กรีก: ΠτολεμαῖοςΚαῖσαρ, Ptolemaios Kaisar ละติน: Ptolemaeus ซีซาร์) เป็นฟาโรห์พระองค์สุดท้ายของอียิปต์พระองค์เป็นสมาชิกองค์สุดท้ายของราชวงศ์ทอเลมีของอียิปต์ผู้ครองราชย์กับพระราชมารดาของพระองค์ คลีโอพัตราที่ 7 ของอียิปต์ตั้งแต่วันที่ 2 กันยายน 44 ปีก่อนคริสตกาลพระองค์ดำรงตำแหน่งผู้ปกครอง แต่เพียงผู้เดียวระหว่างการสวรรคตของพระนางคลีโอพัตราเมื่อวันที่ 12 สิงหาคม 30 ก่อนคริสตศักราชจนถึงวันที่ 23 สิงหาคม 30 ปีก่อนคริสตกาล
ฟาโรห์เจดีเฟร
ฟาโรห์เจดีเฟร หรือ เจดีฟรา ()เป็นกษัตริย์อียิปต์โบราณ (ฟาโรห์) ของราชวงศ์ที่ 4 ระหว่างราชอาณาจักรเก่า เขาเป็นที่รู้จักกันดีภายใต้รูปแบบของเขา ฟาโรห์เจดีเฟรเป็นบุตรชายและทายาทบัลลังก์คูฟู, ผู้สร้างมหาพีระมิดแห่งกิซ่า แม่ของเขาไม่เป็นที่รู้จักสำหรับการตรวจสอบ พระองค์ทรงเป็นกษัตริย์ที่นำชื่อพระราช Sa-RE (หมายถึง“บุตรของรา”) และเป็นครั้งแรกในการเชื่อมต่อชื่อคาร์ทูธของเขากับดวงอาทิตย์พระเจ้า รา
ฟาโรห์เนบรา
ฟาโรห์เนบรา หรือ ราเนบ ()ชื่อของกษัตริย์อียิปต์ในช่วงต้นของราชวงศ์ที่ 2 ความยาวที่แน่นอนของการครองราชย์ของพระองค์เป็นที่รู้จักตั้งแต่ตูริน แคนนอนได้รับความเสียหายและบัญชีปีจะหายไป นักประวัติศาสตร์กรีกโบราณ มาเนโท แสดงให้เห็นว่าการครองราชย์ของฟาโรห์เนบรากินเวลา 39 ปี
ตำบลทองหลาง (อำเภอบ้านใหม่ไชยพจน์)
ตำบลทองหลาง เป็น
ตำบลหนึ่งในอำเภอบ้านใหม่ไชยพจน์อำเภอบ้านใหม่ไชยพจน์ จังหวัดบุรีรัมย์ พื้นที่ส่วนใหญ่อยู่ในการดูแลขององค์การบริหารส่วนตำบลทองหลาง และบางส่วนอยู่ในเขตของเทศบาลตำบลบ้านใหม่ไชยพจน์ ตั้งอยู่ทางทิศตะวันตกเฉียงเหนือของอำเภอบ้านใหม่ไชยพจน์ มีสถานที่สำคัญหลายแห่ง เช่น วัดสระประทุม หนองขอน สวนป่าสิริกิติ์ เป็นต้น
ปีพุทธศักราช 2457 บ้านทองหลาง (หนองขอน) ได้รับประกาศจัดตั้งขึ้นเป็นตำบลโดยแยกออกจากตำบลบ้านเป้า ชื่อตำบลทองหลาง อำเภอพุทไธสง จังหวัดบุรีรัมย์ ห่างจากอำเภอพุทไธสงประมาณ 28 กิโลเมตร
เมื่อปีพุทธศักราช 2481 กระทรวงมหาดไทย ได้ประกาศแบ่งแยกตำบลทองหลางออกเป็นตำบลหนองแวงอีกหนึ่งตำบล และขณะนั้นตำบลทองหลางมีจำนวน 16 หมู่บ้าน และในปีพุทธศักราช 2530 กระทรวงมหาดไทยได้ประกาศแบ่งแยกตำบลทองหลางออกเป็นตำบลหนองเยืองอีกหนึ่งตำบล จึงเหลืออยู่เพียง 8 หมู่บ้าน ต่อมาแยกตั้งหมู่บ้านขึ้นอีกสองหมู่บ้านคือหมู่ที่ 9 และหมู่ที่ 10 รวมเป็น 10 หมู่บ้าน
ต่อมาทางกระทรวงมหาดไทยได้ประกาศยกฐานจากสภาตำบลทองหลางเป็นองค์การบริหารส่วนตำบลทองหลาง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เป็นนิติบุคคลเมื่อวันที่ 23 กุมภาพันธ์ พ.ศ. 2540
ตำบลทองหลางมีเนื้อที่ประมาณ 29.5 ตารางกิโลเมตร หรือประมาณ 20,975 ไร่ มีลักษณะเป็นที่ราบสลับกับทุ่งกว้าง ประกอบกับดินเหนียว
ดินทราย มีป่าไม้ล้มลุกพื้นที่ส่วนมากเหมาะกับการทำเกษตรและเลี้ยงสัตว์ นอกจากนี้ยัง มีลำน้ำที่สำคัญได้แก่
ลำห้วยแอกมีอาณาเขตติดต่อตำบลใกล้เคียงดังนี้
ทิศเหนือ อาณาเขตติดต่อกับตำบลดงเค็ง อำเภอหนองสองห้อง จังหวัดขอนแก่น
ทิศใต้ อาณาเขตติดต่อกับตำบลหนองแวง อำเภอบ้านใหม่ไชยพจน์
ทิศตะวันออก อาณาเขตติดต่อกับตำบลแดงใหญ่ อำเภอบ้านใหม่ไชยพจน์
ทิศตะวันตก อาณาเขตติดต่อกับตำบลหนองค่าย อำเภอประทาย จังหวัดนครราชสีมา
ตำบลทองหลางแบ่งออกเป็น 10 หมู่บ้าน ได้แก่
ฟาโรห์เซเนดจ์
ฟาโรห์เซเนดจ์ (หรือเรียกว่า เซเนด และ เซเธเนส) เป็นชื่อของพระมหากษัตริย์ในช่วงต้นอียิปต์ (ฟาโรห์) ซึ่งอาจจะมีการปกครองในช่วงราชวงศ์ที่ 2 ตำแหน่งทางประวัติศาสตร์ของเขายังคงไม่แน่นอน อาจจะครองราชย์ได้ประมาณ 41 ปี
การกลั่นแกล้งในโรงเรียน
การกลั่นแกล้งในโรงเรียนเป็นการกลั่นแกล้งชนิดหนึ่งซึ่งเกิดขึ้นในสถานศึกษา การกลั่นแกล้งนั้นอาจเป็นการกลั่นแกล้งทางกาย ทางเพศ ทางวาจา หรือทางจิตใจก็ได้ และนับรวมถึงการกลั่นแกล้งทางอินเตอร์เน็ทด้วย
โดยทั่วไปแล้วการกระทำที่จะนับเป็นการกลั่นแกล้งนั้นจะต้องมีองค์ประกอบคือมีเจตนาทำร้าย มีความไม่เท่ากันระหว่างอำนาจของทั้งสองฝ่าย มีการทำซ้ำ ทำให้เกิดความทุกข์ และมีการยั่วแหย่ ผลของการกลั่นแกล้งอาจเกิดขึ้นได้หลายอย่าง ทั้งความโกรธ ภาวะซึมเศร้า ความเครียด และการฆ่าตัวตาย และผู้ที่เป็นฝ่ายกลั่นแกล้งก็อาจมีปัญหาทางสังคมในอนาคต และมีโอกาสเข้าไปเกี่ยวข้องกับอาชญากรรม
ฟาโรห์เมค
ฟาโรห์เมค เป็นฟาโรห์แห่งอียิปต์โบราณก่อนยุคราชวงศ์ ซึ่งปกครองสามเหลี่ยมปากแม่น้ำไนล์ ปรากฏพระนามในจารึกหินปาแลร์โม (Palermo Stone) ร่วมกับฟาโรห์แห่งอียิปต์ตอนล่างพระองค์อื่นๆไม่ปรากฏข้อมูลเกี่ยวกับพระราชประวัติและรัชสมัยของพระองค์ จึงอาจเป็นฟาโรห์ในตำนานที่ไม่มีอยู่จริง
ฟาโรห์ฮอรัส เบิร์ด
ฟาโรห์ฮอรัส เบิร์ด เป็นที่รู้จัก Horus-Ba (เป็นชื่อของฟาโรห์ที่อาจจะมีการครองราชย์สั้นมากระหว่างราชวงศ์ที่ 1 และที่ 2 ของราชวงศ์อียิปต์
เพียวฤดี พงษ์ประเสริฐ
เพียวฤดี พงษ์ประเสริฐ (ชื่อเล่น : เพียว : เกิดเมื่อวันที่ 26 มกราคม พ.ศ. 2533) เป็นนักแสดงชาวไทย สังกัด บรอดคาซท์ ไทย เทเลวิชั่น
ความทุกข์ใจในเพศสภาพ
ความทุกข์ใจในเพศสภาพ () เป็นภาวะความทุกข์ใจ (dysphoria) ชนดิหนึ่งที่เกิดกับบุคคลที่อัตลักษณ์ทางเพศไม่ตรงกับเพศที่ถูกกำหนดไว้ตั้งแต่เกิด อาจเรียกบุคคลกลุ่มนี้ว่าคนข้ามเพศ
โปรโกปิส ปัฟโลปูโลส
โปรโกปีโอส ปัฟโลปูโลส () หรือที่นิยมเรียกสั้น ๆ ว่า โปรโกปิส () เป็นประธานาธิบดีคนปัจจุบันของประเทศกรีซ เขาเกิดที่ประเทศกรีซ เขาสมรสกับวลัสซีอา มีบุตร-ธิดา 3 คน
ดี.โอ. (นักร้อง)
โด คยอง-ซู (; เกิด 12 มกราคม ค.ศ. 1993) หรือชื่อในวงการคือ ดี.โอ. () เป็นนักร้องและนักแสดงชาวเกาหลีใต้ เป็นที่รู้จักอย่างดีในฐานะนักร้องเสียงหลักของวงบอยแบนด์จากเกาหลีใต้ เอ็กโซ และกลุ่มย่อยเอ็กโซ-เค ในปี ค.ศ. 2012 ที่ก่อตั้งขึ้นโดยเอสเอ็มเอนเตอร์เทนเมนต์ ดี.โอ. เริ่มงานแสดงในปี ค.ศ. 2014 ในละครทางช่องเอสบีเอสเรื่อง "ถ้ารักกัน มันก็โอเค" ในเดือนธันวาคม ปีเดียวกันนั้น เขาได้รับเลือกจากนักวิจารณ์ให้อยู่อันดับหนึ่งในรายชื่อ "ไอดอลที่กลายเป็นนักแสดง" ของปี ค.ศ. 2014 เขายังได้รับบทนำในภาพยนตร์เรื่อง "เพียวเลิฟ" และ "มายแอนนอยอิงบรอเธอร์"
ปราโมทย์ เทียนชัยเกิดศิลป์
ปราโมทช์ เทียนชัยเกิดศิลป์ (ชื่อเล่น:โมทช์) เป็นนักแสดงชายชาวไทย มีชื่อเสียงจากการเป็นนักแสดงตัวประกอบในรายการสาระแนจัง
พังผืดอักเสบมีเนื้อตาย
พังผืดอักเสบมีเนื้อตาย () เป็นการติดเชื้อของเนื้อเยื่ออ่อนที่ทำให้มีการตายของเนื้อเยื่อ เกิดขึ้นและลุกลามได้อย่างรวดเร็ว ผู้ป่วยอาจมีอาการผิวหนังบริเวณที่เป็นกลายเป็นสีแดงหรือสีม่วง เจ็บปวด มีไข้ และอาเจียนได้ อวัยวะที่พบบ่อยคือแขนขาและบริเวณฝีเย็บ
เชื้อมักเข้าสู่ร่างกายผ่านรอยแยกที่ผิวหนังเช่นจากรอยบาดหรือแผลไฟไหม้ ปัจจัยเสี่ยงที่สำคัญได้แก่ภาวะภูมิคุ้มกันบกพร่องต่างๆ เช่น เบาหวาน มะเร็ง โรคอ้วน การติดสุรา การใช้ยาเสพติด และโรคหลอดเลือดส่วนปลาย ส่วนใหญ่ไม่ติดต่อจากคนสู่คน แบ่งออกเป็นสี่ชนิดขึ้นอยู่กับเชื้อที่เป็นสาเหตุ ผู้ป่วยราว 55-80% ติดเชื้อแบคทีเรียมากกว่า 1 ชนิด เชื้อที่พบบ่อยถึงหนึ่งในสามคือแบคทีเรีย "Staphylococcus aureus" สายพันธุ์ดื้อยาเมทิซิลิน (MRSA) การตรวจภาพรังสีอาจมีส่วนช่วยในการวินิจฉัยในผู้ป่วยบางราย
จัสติน แกสตัน
จัสติน ไมเคิล แกสตัน (;เกิด 12 สิงหาคม ค.ศ. 1988) นักแต่งเพลง นักร้อง นายแบบ และนักแสดงชาวอเมริกัน เคยเป็นผู้เข้าแข่งขันในรายการแนชวิลล์สตาร์ ฤดูกาลที่ 6
ฌอน โอพราย
ฌอน ริชาร์ด โอพราย (;เกิด 5 กรกฎาคม ค.ศ. 1989) นายแบบชาวอเมริกันจากเมืองเคนเนซอร์ รัฐจอร์เจีย
โอพรายเป็นชาวไอริชและชาวอเมริกันพื้นเมือง เขามีพี่ชายและน้องสาว เขาจบจากโรงเรียนมัธยมนอร์ทคอปป์ และเขาชอบเล่นกีฬาบาสเกตบอล เบสบอล และฟุตบอลในโรงเรียนมัธยม
ในปี ค.ศ. 2006 โอพรายอายุได้ 17 ปี เขาถูกทาบทามให้ถ่ายภาพบนมายสเปซโดย โนล มาริน
ตั้งแต่นั่นเป็นต้นมาโอพรายได้มีความสำคัญ เขาถ่ายแคมเปญและนิตยสารต่าง ๆ มากมาย คือ เคลวิน ไคล์, จอร์โจ อาร์มานี, เวอร์ซาเช, โดลเช่ แอนด์ กาบบานา, ราล์ฟ ลอเรน, มาสสิโม ดุตติ, Gianfranco Ferré, เอชแอนด์เอ็ม, ซารา, อาร์มานียีนส์, มาร์ค เจคอบส์, เอ็มโพริโอ อาร์มานี, ลาคอสต์, DSquared², อเมริกัน อีเกิล, บอตเตก้า เวเนต้า, ดีเคเอ็นวาย, เฟนดิ, จีคิว, Dazed & Confused, วี, Details, Barneys New York, ยูนิโคล่, D2, เบลสตาฟฟ์, Bloomingdale's, แก๊ป, ดีเซล, เอรีนา, JOOP! และNuméro Homme
เขาเดินแบบเปิดให้กับแบรนด์เวอร์ซาเช, แซงต์ โลรองต์ ปารีส, จีวองชี่ และซัลวาทอร์เร เฟอร์รากาโม เดินปิดให้กับแบรนด์มอสคิโน, Trussardi, เซนญ่า และบัลแมง ร่วมถึงยังร่วมเดินให้กับแบรนด์อื่น ๆ อีก เช่น โรเบอร์โต คาวาลลี, หลุยส์ วิตตอง, ชาแนล, ไมเคิล คอร์ส และแอร์แม็ส ในเดือนพฤศจิกายน ค.ศ. 2011 โอพรายได้รับคัดเลือกให้เป็นดาวบนแคมเปญน้ำหอมของ Spicebomb และวิคเตอร์แอนด์รอล์ฟ
โอพรายยังได้ร่วมถ่ายทำในมิวสิกวีดีโอของมาดอนน่า ในเพลงเกิร์ลกอนไวลด์ และเพลงแบลงก์สเปซ ของเทย์เลอร์ สวิฟต์
ในปี ค.ศ. 2008 โอพรายได้ถูกจัดอันดับนายแบบที่ประสบผลความสำเร็จมากที่สุดในโลก อันดับที่ 8 ปีถัดมาเขาได้ถูกจัดอันดับให้อยู่ที่อันดับที่ 1 เมื่อเดือนกันยายน ค.ศ. 2013 โอพรายได้ถูกจัดอันดับในเว็บไซต์ Models.com ในตำแหน่งนายแบบที่ประสำผลความสำเร็จมากที่สุดในโลกในรายการ "ท็อป50" เขาดำรงตำแหน่งดังกล่าวเป็นเวลาสองปี
ในปี ค.ศ. 2015 โอพรายอยู่ในตำแหน่งของเว็บไซต์ Models.com คือ 'Supers Men', Sexiest Men' และ 'Money Guys' ในปีเดียวกันนิตยสารโว้กได้จัดอันดับให้เขาอยู่ในลำดับที่ 5 ของ 'Top 10 Male Models of All Time'
ธัชพล เสือทองคำ
ธัชพล เสือทองคำ หรือ โซ่ ธัชพล, โซ่ สตรอเบอรี่ครับเค้ก (ชื่อเดิม ทศพล เสือทองคำ) เป็นดารานักแสดงและพิธีกรสังกัดไทยทีวีสีช่อง 3 เกิดเมื่อวันที่ 19 ธันวาคม พ.ศ. 2538
ปี พ.ศ. 2553 โซ่จบการศึกษาชั้นมัธยมศึกษาจากโรงเรียนสวนกุหลาบวิทยาลัยเป็นรุ่นที่ 132 และปัจจุบันกำลังศึกษาอยู่ที่สาขาวิชาการภาพยนตร์และวีดิทัศน์คณะนิเทศศาสตร์ มหาวิทยาลัยรังสิต
โซ่เริ่มมีผลงานในแวดวงบันเทิงที่เป็นที่รู้จักอย่างกว้างขวางหลังจากที่ได้รับติดต่อให้เข้ามาเป็นหนึ่งในสมาชิกรุ่นที่ 6 ของแฟรนไชส์ สตรอเบอรี่ชีสเค้ก ร่วมกับสมาชิกอีก 8 คน โดย โซ่เป็นหนึ่งในสมาชิกไม่กี่คนที่ได้ดำเนินรายการทุกเทปตั้งแต่เปิดตัวและเป็นสมาชิกเพียงคนเดียวที่มีช่วงในการดำเนินรายการเป็นของตนเองแยกต่างหากจากพิธีกรคนอื่น คือช่วง "ไม่หิวจริงเหรอ" นอกจากนี้โซ่ยังมีผลงานถ่ายแบบลงนิตยสารชื่อดังมากมาย เช่น ILIKE, F3, Candy
จนกระทั่งเข้าศึกษาต่อในระดับมหาวิทยาลัยจึงได้เริ่มรับงานละครอันส่งผลให้โซ่มีชื่อเสียงมากยิ่งขึ้นจากการรับบท "เดี่ยว" ในละครดราม่าเข้มข้นเรื่อง "เหยื่อพยาบาท"
อังค์เซนเปปิที่ 1
'อังค์เซนเปปิที่ 1 เป็นมเหสีในช่วงราชวงศ์ที่หกของอียิปต์
อังค์เซนเปปิที่ 1 เป็นลูกสาวของเนเบ็ต อัครมหาเสนาบดีเพศหญิงและสามีของเธอ คุย น้องสาวของอังค์เซนเปปิที่ 1 คืออังค์เซนเปปิที่ 2 และพี่ชายของเธอเป็นอัครมหาเสนาบดีนามว่า ดเจอู
เนเบ็ต
เนเบ็ต เป็นอัครมหาเสนาบดีช่วงปลายอาณาจักรเก่าจากอียิปต์ในสมัยฟาโรห์เปปิที่ 1 ของราชวงศ์ที่ 6 เธอเป็นครั้งแรกที่บันทึกราชมนตรีหญิงในประวัติศาสตร์อียิปต์โบราณ คนต่อไปคือในราชวงศ์ที่ 26 เธอเป็นภรรยาของขุนนางคุย ลูกสาวของเธอราชินีอังค์เซนเปปิที่ 1 และ อังค์เซนเปปิที่ 2 ตามลําดับมารดาของฟาโรห์ เมเรนเรที่ 1 และ เปปิที่ 2 ลูกชายของเธอนามว่า ดเจอู และมีหลุมฝังศพในอไบดอส กลายเป็นอัครมหาเสนาบดีสำหรับหลานชายของเขา เธอเป็นที่กล่าวถึงในหลุมฝังศพของเขา
อังค์เซนเปปิที่ 2
อังค์เซนเปปิที่ 2 เป็นพระมเหสีในช่วงราชวงศ์ที่หกของอียิปต์ เธอเป็นภรรยาของฟาโรห์เปปิที่ 1 และเป็นมารดาของฟาโรห์เปปิที่ 2 เธอถูกฝังอยู่ในพีระมิดในซัคคารา
ความสัมพันธ์ของทัลลี-ฟิชเชอร์
ความสัมพันธ์ของทัลลี・ฟิชเชอร์ (Tully-Fisher relation) ถูกเสนอโดยริชาร์ด เบรนต์ ทัลลี (Richard Brent Tully) และเจมส์ ริชาร์ด ฟิชเชอร์ (James Richard Fisher) ในปี 1977 กล่าวถึงความสัมพันธ์ระหว่างกำลังส่องสว่างกับความเร็วในการหมุนรอบใจกลางของดาราจักรชนิดก้นหอย ความสัมพันธ์นี้เป็นลักษณะเชิงประจักษ์ นั่นคือได้จากการสังเกตการณ์เทียบค่า กำลังส่องสว่างคือพลังงานที่ปลดปล่อยออกมาต่อเวลา หากรู้ว่าดาราจักรนั้นอยู่ห่างจากโลกแค่ไหนแล้วก็สามารถคำนวณได้จากโชติมาตรปรากฏ ส่วนค่าความเร็วนั้นสามารถคำนวณได้จากปรากฏการณ์ดอปเพลอร์
ความสัมพันธ์ของทั้งความสว่างและความเร็วนั้นเป็นฟังก์ชันของความยาวคลื่น โดยเมื่อดูคร่าวๆแล้วความสว่างจะแปรผันตรงกับความเร็วยกกำลัง 4
หากอาศัยความสัมพันธ์นี้ แม้แต่ในดาราจักรที่วัดโชติมาตรสัมบูรณ์ได้ยากก็สามารถคำนวณเอาจากความเร็วได้ไม่ยาก โดยอาศัยความสัมพันธ์ที่ว่ากำลังส่องสว่างสัมพัทธ์จะแปรผกผันกับกำลังสองของระยะทางถึงวัตถุท้องฟ้า
การเคลื่อนที่ของดาวฤกษ์ภายในดาราจักรเกิดจากแรงโน้มถ่วง ดังนั้นแล้วความเร็วในการหมุนรอบดาราจักรจึงขึ้นกับมวลของดาราจักรเอง
ความสัมพันธ์นี้ไม่สามารถใช้ได้กับดาราจักรรี แต่สำหรับดาราจักรรีเองก็มีความสัมพันธ์เชิงประจักษ์ในลักษณะทำนองเดียวกันอยู่ นั่นคือความสัมพันธ์ของเฟเบอร์-แจ็กสัน
มีคนเสนอว่าความสัมพันธ์ที่ได้จากการวัดโดยที่ยังไม่เข้าใจสาเหตุแน่ชัดนี้อาจสามารถอธิบายได้ด้วยพลศาสตร์นิวตันแบบปรับปรุงใหม่ (MOND)
เตติอังค์เคม
เตติอังค์เคม เป็นเจ้าชายอียิปต์โบราณที่อาศัยอยู่ที่จุดเริ่มต้นของราชวงศ์ที่หกของอียิปต์ ชื่อของเขาหมายถึง "Tetiankh the Black" หรือ "Black Teti lives" และเชื่อมต่อกับคำ เคเมต ซึ่งเป็นคำที่อียิปต์อียิปต์ เขาเป็นบุตรชายของฟาโรห์เตติ และภรรยาของเขาราชินีคูอิต และทำให้พี่ชายของพระองค์คือเปปิที่ 1 เขาได้รับการตั้งชื่อตามชื่อพ่อของเขา
เตติอังค์เคม เสียชีวิตเมื่อเขาอายุประมาณ 15 ปี และถูกฝังอยู่ในมาสตาบาตั้งอยู่บนฝั่งตะวันออก
ไอพุทที่ 1
ไอพุทที่ 1 เป็นราชินีแห่งอียิปต์ธิดาของฟาโรห์อูนัส เป็นกษัตริย์พระองค์สุดท้ายของราชวงศ์ในห้าของอียิปต์ เธอแต่งงานกับฟาโรห์เตติ ฟาโรห์พระองค์แรกแรกของราชวงศ์ที่หกของอียิปต์ ลูกชายของพวกเขาคือฟาโรห์เปปิที่ 1
คูอิต
คูอิต เป็นภรรยาของฟาโรห์เตติซึ่งเป็นฟาโรห์คนแรกของราชวงศ์ที่หกแห่งอียิปต์
ปิรามิดของพระราชินี ไอพุทที่ 1 และ คูอิต ถูกค้นพบระหว่างกรกฎาคม 1897 และกุมภาพันธ์ 1989 โดยวิกเตอ ร์ลอเร็ตทางตอนเหนือของปิรามิดฟาโรห์เตติที่ซับซ้อนที่ซัคคารา
อังค์เซนเปปิที่ 3
อังค์เซนเปปิที่ 3 เป็นราชินีอียิปต์โบราณของราชวงศ์ที่หก เธอได้รับการตั้งชื่อตามคุณยายของเธอ อังค์เซนเปปิที่ 1 และ อังค์เซนเปปิที่ 2 เป็นลูกสาวของเมเรนเรที่ 1 และเธอกลายเป็นภรรยาของเปปิที่ 2
ชูศักดิ์ สุธีรธรรม
ชูศักดิ์ สุธีรธรรม (ชื่อเล่น ชูเคอะ หรือ ชู) (เกิด 27 กรกฎาคม พ.ศ. 2487) เป็นนักแสดงชาวไทย นักพากษ์ ผู้จัดและผู้กำกับละคร ที่มีฉายาว่า ""ผู้กำกับอารมณ์ดี"" เริ่มเล่นภาพยนตร์ทางโทรทัศน์ 16 กม. ทางช่อง 5 ในสังกัดรัชฟิล์มทีวี พร้อมกับการเป็นนักพากษ์เสียง และมีผลงานการแสดงละครมาอย่างต่อเนื่อง ปัจจุบันยังคงเล่นละครพร้อมกับเป็นผู้กำกับการแสดงและผู้จัดละครทางช่อง 3
ชีวิตส่วนตัวสมรสกับ สุมาลี สุธีรธรรม (นามสกุลเดิม ชาญภูมิดล) นักแสดงและนักพากษ์เช่นกัน
ผลงานละครโทรทัศน์ทั้งหมดในฐานะผู้กำกับการแสดงช่อง 3
เตลิด
เต - ลิด เป็นซิงเกิลของ ซีล ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 12 พฤษภาคม พ.ศ. 2560 ในไอทูนส์
ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 กำกับโดย “เจษฎา หันช่อ” โดยในมิวสิควิดีโอกับเรื่องราวความรักที่ถึงแม้วันนี้จะกลายเป็นแค่ความทรงจำ แต่มันยังคงอินทุกครั้งที่นึกถึง โดยมี ต๊อด ศิณะ อุ่นทรพันธุ์ มาร่วมแสดงในมิวสิกวีดีโอนี้
เพลง เต - ลิด ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 16 พฤษภาคม พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อย และติดเทรนด์อันดับ 1 ของ Youtube
เจ้าพระยาสุธรรมมนตรี (พัฒน์ ณ นคร)
เจ้าพระยาสุธรรมมนตรี (พัฒน์ ณ นคร) หรือ เจ้าพระยาศรีธรรมาโศกราช ชาติเดโชชัย มไหสุริยาธิดี อภัยพิริยปรากรมพาหุ หรือ เจ้าพระยานครพัฒน์ เจ้าเมืองนครศรีธรรมราชสมัยกรุงรัตนโกสินทร์คนที่ 2 บุตรเขยในพระเจ้านครศรีธรรมราช กษัตริย์เมืองนครศรีธรรมราชในสมัยเสียกรุงศรีอยุธยาครั้งที่สอง
เจ้าพระยาสุธรรมมนตรี (พัฒน์ ณ นคร) เป็นหม่อมเจ้าในกรมหมื่นอินทรพิทักษ์ พระราชโอรสในสมเด็จพระที่นั่งสุริยาศน์อัมรินทร์ ประวัติตอนต้นนั้นไม่ปรากฎ ปรากฎแต่เพียงว่าเดิมได้บุตรสาวคนใหญ่ของเจ้านครศรีธรรมราชเป็นภรรยา เมื่อคราวเสียกรุงศรีอยุธยาครั้งที่สอง เจ้านครศรีธรรมราชตั้งตนขึ้นเป็นเจ้า ท่านพัฒน์จึงไปเป็นมหาอุปราช เรียกกรมพระราชวังบวรสถานมงคล เมื่อสมเด็จพระเจ้ากรุงธนบุรีตีเมืองนครศรีธรรมราชได้ ก็ต้องเข้ามาอยู่กรุงธนบุรีด้วย ต่อมาพระเจ้านครศรีธรรมราชได้กลับออกไปครองเมืองอีกครั้ง อุปราชพัฒน์ก็ได้รับโปรดเกล้าฯ ให้กลับออกไปเป็นวังหน้าตามเดิม
พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า ""อย่าเสียใจนักเลย จะให้น้องสาวไปแทนที่จะได้เลี้ยงลูก"" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า ""ได้ลั่นวาจายกให้แล้ว จงส่งตัวออกไปเถิด"" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช
พ.ศ. 2327 พระบาทสมเด็จพระพุทธยอดฟ้าจุฬาโลกมหาราช โปรดเกล้าให้พระเจ้านครศรีธรรมราชพ้นจากตำแหน่งและมารับราชการในกรุงเทพ ทรงตั้งเจ้าพัฒน์เป็น "เจ้าพระยาศรีธรรมาโศกราช ชาติเดโชชัย มไหสุริยาธิดี อภัยพิริยปรากรมพาหุ" เจ้าพระยานครศรีธรรมราช และคืนเมืองสงขลาให้กลับไปขึ้นนครศรีธรรมราช
ในปี พ.ศ. 2354 รัชสมัยพระบาทสมเด็จพระพุทธเลิศหล้านภาลัย เจ้าพระยานคร (พัฒน์) ขอกราบถวายบังคมลาออกจากราชการ ก็ทรงพระกรุณาโปรดเกล้าฯ ให้เจ้าพระยานคร (พัฒน์) เป็น "เจ้าพระยาสุธรรมมนตรี ศรีโศกราชวงศ์ เชฏฐพงศ์ฤๅชัย อนุทัยธิบดี อภัยพิริยปรากรมพาหุ" จางวางเมืองนครศรีธรรมราช แล้วโปรดเกล้า ฯ ให้เลื่อนเจ้าพระยานคร (น้อย) พระราชโอรสในสมเด็จพระเจ้ากรุงธนบุรี ซึ่งขณะนั้นดำรงยศเป็นพระบริรักษ์ภูเบศร์ ปลัดเมืองนครขึ้นเป็น พระยาศรีธรรมาโศกราช ว่าราชการเมืองแทน
เจ้าพระยาสุธรรมมนตรี (พัฒน์) รับราชการในตำแหน่งจางวางเมืองนครศรีธรรมราชมาอีก 3 ปีก็ถึงแก่อสัญกรรมเมื่อพ.ศ. 2357
พระเจ้าราชวรวงศ์เธอ พระองค์เจ้าศรีสุดาอับสร
พระเจ้าราชวรวงศ์เธอ พระองค์เจ้าศรีสุดาอับสร (พ.ศ. 2334 — พ.ศ. 2367) พระราชธิดาพระองค์ที่ 24 ในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเพ็ง
พระเจ้าราชวรวงศ์เธอ พระองค์เจ้าศรีสุดาอับสร ประสูติเมื่อพ.ศ. 2334 เป็นพระราชธิดาในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเพ็ง
ในสมัยรัชกาลที่ 2 ได้ทำราชการอยู่ในพระบวรราชวัง ภายหลังสมเด็จพระบวรราชเจ้ามหาเสนานุรักษ์เสด็จสวรรคตแล้ว ได้ย้ายมาทำราชการอยู่ในพระบรมมหาราชวัง ปรากฏพระนามในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า
""...พระเจ้าอยู่หัวกรมพระราชวังบวรสถานมงคล ในแผ่นดินพระบาทสมเด็จพระพุทธยอดฟ้าจุฬาโลกย์นั้น... ได้มีพระราชบุตร พระราชบุตรีแต่นารีบาทบริจาริก แลพระสนมนางในอิกหลายพระองค์... จะขอออกพระนามแต่พระองค์ที่เปนสำคัญปรากฏ... พระราชบุตรีนั้น คือพระองค์เจ้าดวงจันทร์พระองค์ ๑ เปนผู้ใหญ่ กับพระองค์เจ้าดุสิดาอับศร ๑ สองพระองค์นี้ ในแผ่นดินพระบาทสมเด็จพระพุทธเลิศหล้านภาไลยได้ทำราชการอยู่ในพระบวรราชวัง ครั้นพระเจ้าอยู่หัวกรมพระราชวังเสด็จสวรรคตแล้ว ได้ลงมาทำราชการอยู่ในพระบรมมหาราชวัง อยู่จนสิ้นแผ่นดินนั้น...""
พระเจ้าราชวรวงศ์เธอ พระองค์เจ้าศรีสุดาอับสร สิ้นพระชนม์ในสมัยรัชกาลที่ 3 เมื่อพ.ศ. 2367 พระชันษา 33 ปี
อินทรัตน์ อภิญญากุล
อินทรัตน์ อภิญญากุล (ชื่อเล่น: อ๊อฟ; 30 พฤษภาคม พ.ศ. 2525 — ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งผู้รักษาประตู ในการแข่งขันไทยลีกร่วมกับสโมสรฟุตบอลราชนาวี
เขาทำหน้าที่ร่วมกับทีมชาติไทยในการแข่งฟุตบอลโลกเยาวชนอายุไม่เกิน 17 ปี 1999 ที่ประเทศนิวซีแลนด์ และการแข่งฟุตบอลชายหาดชิงแชมป์โลก 2002 ที่ประเทศบราซิล
โรบล็อกซ์
โรบล็อกซ์ () เป็นแพล็ตฟอร์มการสร้างเกมออนไลน์หลายผู้เล่นที่ให้ผู้ใช้ได้ออกแบบเกมของตัวเอง และเล่นเกมประเภทต่าง ๆ มากมายที่สร้างขึ้นโดยนักพัฒนาหรือผู้ใช้คนอื่น ๆ โรบล็อกซ์เป็นเกมเว็บและเป็นแอปที่เป็นศูนย์รวมของเครือข่ายสังคมในโลกของเกมเสมือนจริงที่ถูกสร้างขึ้นในรูปแบบของบล็อกต่าง ๆ ที่คล้ายกับเลโก้ ตัวเกมได้เปิดตัวอย่างเป็นทางการในวันที่ 27 สิงหาคม พ.ศ. 2549 โดย โรบล็อกซ์คอร์ปอเรชัน() ในเดือนสิงหาคม พ.ศ. 2561 โรบล็อกซ์มีผู้ใช้งานถึง 70 ล้านคน
โรบล็อกซ์ เป็นแพล็ตฟอร์มการสร้างเกมที่ให้ผู้ใช้ได้ออกแบบเกมของตัวเองโดยใช้ซอฟต์แวร์สร้างเกมของตัวเอง โรบล็อกซ์สตูดิโอ() ที่ใช้ระบบการเขียนโปรแกรมเชิงวัตถุ ภาษาเขียนโปรแกรมคือ Lua ในการออกแบบสภาพแวดล้อมต่าง ๆ ในเกม ผู้เล่นยังสามารถสร้างเกมพาสซึ่งเป็นสิ่งที่สามารถซื้อ-ขายได้ นักสร้างแมปสามารถนำโรบักซ์() ที่ได้จากการสร้างเกมของพวกเขาไปแลกเป็นเงินจริงได้ โดยรายได้ที่ได้มาจะถูกแบ่งกันระหว่างนักสร้างแมปกับโรบล็อกซ์ โรบล็อกซ์สตูดิโอรองรับการใช้ meshes, shadow mapping, Parallax mapping และการโพสต์โปรเซส เกมจะถูกสร้างผ่านโรบล็อกซ์สตูดิโอและจะอาศัยเซิร์ฟเวอร์ของโรบล็อกซ์เองทั้งหมด
โรบล็อกซ์ได้ให้สิทธิกับผู้เล่นในการซื้อ-ขายและสร้างสิ่งของต่าง ๆ เสื้อผ้าสามารถซื้อได้ทุกคน แต่เฉพาะผู้เล่นที่สมัครบิวเดอร์คลับ() เท่านั้นที่สามารถสร้างและขายได้ มีเฉพาะผู้ดูแลของโรบล็อกซ์เท่านั้นที่สามารถขายเครื่องประดับ ชิ้นส่วนตัวละคร อุปกรณ์ และแพคเกจด้วยบัญชีของ "Roblox" อย่างเป็นทางการ สิ่งของที่มีเครื่องหมาย Limited จะสามารถขายในหมวดหมู่ Catalog หรือแลกเปลี่ยนกับบิวเดอร์คลับ
Robux คือสกุลเงินที่ให้ผู้เล่นซื้อขายสิ่งของต่าง ๆ กัน ผู้เล่นสามารถซื้อโรบั๊กซ์ได้โดยแลกเปลี่ยนกับเงินจริง หรือจากการขายของต่าง ๆ หรือการได้รับเป็นรายวัลจากการสมัครเป็นสมาชิกต่าง ๆ
วัดบ้านแพน
วัดบ้านแพน เป็นวัดราษฏร์ ตั้งอยู่บนริมฝั่งแม่น้ำน้อย เลขที่ ๑๒๕ หมู่ที่ ๑ ตำบลสามกอ อำเภอเสนา จังหวัดพระนครศรีอยุธยา สังกัดคณะสงฆ์มหานิกาย
บริเวณพื้นที่ตั้งวัดบ้านแพนแต่เดิมนั้นเป็นที่ราบลุ่ม อยู่ริมแม่น้ำน้อย มีเนื้อที่ ๓๔ ไร่ ๑ งาน ๖๗ ตารางวา โฉนดที่ดินเลขที่ ๑๕๓๐๐ มีมีที่ธรณีสงฆ์ จำนวน ๑๔ แปลง เนื้อที่ ๑๕๑ ไร่ ๒ งาน ๒๑ ตารางวา มีอาณาเขต ดังนี้
เดิมชื่อวัดจันทรคูหาวาส สันนิษฐานว่าสร้างขึ้นในรัชสมัยของสมเด็จพระเจ้าอยู่หัวบรมโกศ แห่งกรุงศรีอยุธยา ราวปีพ.ศ. ๒๒๘๐ ภายหลังจากการเสียกรุงศรีอยุธยาครั้งที่ ๒ ในปีพ.ศ.๒๓๑๐ แล้ว วัดบ้านแพนคงได้รับความเสียหายเป็นอย่างมาก เนื่องจากพื้นที่บริเวณนี้อยู่บนเส้นทางเดินทัพของกองทัพพม่า เวลาต่อมาเมื่อพระยาตาก ได้กอบกู้เอกราช และปราบดาภิเษกขึ้นเป็นพระมหากษัตริย์ แห่งกรุงธนบุรี ก็ทรงเร่งฟื้นฟูทำนุบำรุงบ้านเมืองเป็นการใหญ่ ทั้งในส่วนของกรุงธนบุรี ที่ทรงใช้เป็นพระนครหลวงราชธานีแห่งใหม่ และในส่วนของกรุงศรีอยุธยาเดิม วัดบ้านแพนก็เช่นเดียวกัน ได้รับการบูรณปฏิสังขรณ์ใหม่ เมื่อพ.ศ. ๒๓๒๐ ในสมัยกรุงธนบุรี แต่มิได้ระบุไว้ว่าใครเป็นผู้ดำเนินการ ภายหลังเมื่อย้ายพระนครมายังกรุงรัตนโกสินทร์จึงได้รับพระราชทานวิสุงคามสีมาเมื่อปีพ.ศ.๒๓๒๕ ปัจจุบันสิ่งที่ยังหลงเหลือมาจากอดีต คือ พระประธานในอุโบสถ ที่ชาวบ้านเรียกว่า หลวงพ่อเพชร เป็นพระพุทธรูปศิลาแลง ศิลปะอู่ทอง
มูลเหตุของการตั้งชื่อวัดนั้น ตำนานเก่าแก่ของท้องถิ่นบอกเล่าไว้ว่า แต่เดิมมีสำเภาใหญ่ล่องมาทางคลองรางจระเข้โดยหารู้ไม่ว่า บริเวณปากคลองนี้มีกระแสน้ำวนเชี่ยวกราก เรือสำเภาจึงเสียการทรงตัว กระแทกเข้าริมตลิ่ง แล้วบ่ายหัวไปอีกทาง สำเภากระแทกเข้ากับทุกอย่างที่ขวางหน้าอย่างไร้ทิศทาง จนเรือล่วงเข้าสู่ท้ายคลองจึงจมลงอย่างสงบนิ่ง มีเพียงเสากระโดงโผล่ขึ้นเหนือน้ำ ส่วนข้าวของและสัมภาระที่ติดมากับเรือต่างลอยกระจายอยู่ทั่วไป ชาวบ้านที่เห็นเหตุการณ์ ต่างเข้าช่วยเหลือตามกำลัง ส่วนหนึ่งลากเอาเสื่อลำแพนที่ลอยไปติดเนินดินขึ้นตากแดดจนแห้ง ภายหลังจึงเรียกชื่อแห่งนั้นว่า “บ้านแพน”ส่วนกกที่ลอยไปติดใกล้โคกใหญ่ชาวบ้านได้ช่วยกันนำตากบนโคก จึงเรียกบริเวณนั้นว่า “โคกเสื่อ” ส่วนพ่อค้าสำเภา หลังจากเรืออับปาง ก็ตัดสินใจสร้างวัดขึ้นเพื่อเป็นจุดเตือนใจในสัจธรรมของชีวิต และนำเสากระโดงเรือตั้งไว้เป็นสัญลักษณ์ แล้วขนานนามวัดว่า “วัดเสากระโดงทอง” บริเวณที่นำเสื่อลำแพนไปตากนั้น เป็นพื้นที่ในการครอบครองของวัดจันทรคูหาวาส ซึ่งเป็นวัดเก่าแก่สร้างมาแต่ครั้งกรุงศรีอยุธยา ต่อมาชาวบ้านจึงเปลี่ยนชื่อวัดเป็น “วัดบ้านแพน” ส่วนเนินดินนั้นเมื่อสายน้ำเปลี่ยนทิศทางผ่านมายังจุดนั้น จึงกลายเป็นชุมทางเรือและการค้าขาย ปัจจุบันเป็นที่ตั้งของที่ว่าการอำเภอเสนา
1.http://www.thailandtemples.org/watbanpan/index.html
เนื้อเยื่อท่อลำเลียง
เนื้อเยื่อท่อลำเลียง () เป็นเนื้อเยื่อที่พบในพืชมีท่อลำเลียง ที่สำคัญได้แก่ ไซเล็มและโฟลเอ็ม ทำหน้าที่ขนส่งน้ำ สารละลายและสารอาหารภายในต้นพืช นอกจากนี้ยังมีเนื้อเยื่อเจริญสองชนิดที่เกี่ยวข้องกับเนื้อเยื่อท่อลำเลียงได้แก่ วาสคิวลาร์แคมเบียมและคอร์กแคมเบียม
เจ้าชายฮารัลด์แห่งเดนมาร์ก
เจ้าชายฮารัลด์แห่งเดนมาร์ก () ทรงเป็นพระราโอรสพระองค์ที่ 4 ใน สมเด็จพระเจ้าเฟรเดอริกที่ 8 แห่งเดนมาร์ก และ หลุยส์แห่งเฮสส์-คาสเซิล สมเด็จพระราชินีแห่งเดนมาร์ก ทรงเป็นพระราชอนุชาใน สมเด็จพระราชาธิบดีคริสเตียนที่ 10 แห่งเดนมาร์ก และ สมเด็จพระราชาธิบดีโฮกุนที่ 7 แห่งนอร์เวย์ พระองค์สกสมรสกับ เจ้าหญิงเฮเลนา อาดิเลดแห่งเดนมาร์ก มีพระบุตร 5 พระองค์ ทั้งนี้ พระองค์ยังมีศักดิ์เป็น พระอัยกาใน เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก
โกสต์เกมส์
โกสต์เกมส์ (ก่อนหน้าคือ อีเอ โกเธนเบิร์ก) เป็นบริษัทพัฒนาวีดีโอเกมสัญชาติสวีเดนซึ่งมีบริษัทอิเล็กทรอนิก อาตส์ เป็นเจ้าของ บริษัทนี้ตั้งอยู่ในประเทศสวีเดนและก็อีกสองแห่งคือเมืองกิลด์ฟอร์ด สหราชอาณาจักร และเมืองบูคาเรสต์ ประเทศโรมาเนีย บริษัทนี้มีหน้าที่ในการดูแลและพัฒนาชุดเกม"นีดฟอร์สปีด" โดยโกสต์มีพนักงานเก่าจาก EA Black Box, Criterion Games, และ Playground Games.
แคว้นลวีฟ
แคว้นลวีฟ (,) เป็นหน่วยการปกครองประเภทแคว้น (Oblast) ตั้งอยู่ทางทิศตะวันตกของประเทศยูเครนมีเมืองหลวงคือเมืองลวีฟจำนวนประชากรประมาณ 2,534,174 (ปี 2016)
โมโนเรลสวนสัตว์เชียงใหม่
โมโนเรลสวนสัตว์เชียงใหม่ เป็นรถรางเดี่ยวทางสั้นสำหรับโดยสารและอำนวยความสะดวกแก่ผู้เข้าชมสวนสัตว์เชียงใหม่ เปิดบริการแก่นักท่องเที่ยวตั้งแต่วันที่ 12 ธันวาคม พ.ศ. 2550 ก่อนให้เปิดบริการอย่างเป็นทางการในวันที่ 21 ธันวาคม พ.ศ. 2551 เป็นต้นมา ถือเป็นระบบรางเดี่ยวที่ให้บริการสายแรกของประเทศไทย ดำเนินการโดยบริษัท ไทยโมโนเรล จำกัด ทั้งนี้โมโนเรลสวนสัตว์เชียงใหม่มีความยาว 2 กิโลเมตรในสี่สถานี ขบวนรถปรับอากาศ รองรับผู้โดยสารได้ 50–70 คน เดิมมีอัตราค่าโดยสาร เด็กราคา 50 บาท ผู้ใหญ่ราคา 70 บาท และชาวต่างชาติ 100 บาท แต่ภายหลังได้เพิ่มเป็น 100 บาททั้งหมด
แต่โมโนเรลสวนสัตว์เชียงใหม่ประสบปัญหาทางเทคนิคอยู่บ่อยครั้ง ประกอบกับการกระทำผิดสัญญาของบริษัท ไทยโมโนเรล จำกัด จึงถูกสวนสัตว์เชียงใหม่ยกเลิกสัญญา และให้รื้อถอนสิ่งปลูกสร้างทั้งหมดภายในวันที่ 16 ธันวาคม พ.ศ. 2557
ธนภัทร พงษ์ภมร ผู้อำนวยการสวนสัตว์เชียงใหม่ในขณะนั้น ร่วมกับประเสริฐ เกษมโกเมศ กรรมการผู้จัดการบริษัท ไทยโมโนเรล จำกัดซึ่งเป็นบริษัทที่รับสัมปทาน ได้ก่อสร้างเส้นทางรถรางเดี่ยวชมสวนสัตว์เชียงใหม่สำหรับให้บริการนักท่องเที่ยว เพื่อลดปริมาณคาร์บอนไดออกไซด์และเสียงรบกวนที่เกิดจากรถยนต์ส่วนตัวของนักท่องเที่ยว ประเสริฐอ้างว่าบริษัทได้ลงทุนการก่อสร้างและระบบไฟฟ้าใช้งบประมาณราว 200 ล้านบาท ต่อมาบอกว่า 150 ล้านบาท โดยทางสวนสัตว์เชียงใหม่และบริษัท ไทยโมโนเรล จำกัดได้ตกลง โดยบริษัทจะสัมปทานเป็นระยะเวลา 20 ปี 10 ปีแรกจะแบ่งรายได้ส่วนเกินราว 2 ล้านบาทแก่สวนสัตว์เชียงใหม่ ส่วน 10 ปีหลังจะแบ่งรายได้ครึ่งหนึ่งของทั้งหมดแก่สวนสัตว์ และหลังครบ 20 ปีจะส่งมอบเส้นทางรถรางเดี่ยวให้ทางสวนสัตว์บริหารจัดการเอง และมีวงเงินประกัน 10 ล้านบาทต่ออุบัติเหตุหนึ่งครั้ง
แต่ตลอดระยะเวลาของการดำเนินกิจการ บริษัทกลับขาดทุนมาโดยตลอดเพราะต้องเสียเฉพาะค่าดอกเบี้ยที่กู้ยืมมาลงทุนไม่ต่ำกว่าปีละ 12 ล้านบาท รวมทั้งประสบปัญหาทางเทคนิคบ่อยครั้ง และปัญหาพิพาทกันระหว่างบริษัทกับสวนสัตว์ อาทิ การที่บริษัทเพิ่มราคาตั๋วในราคา 100 บาทโดยไม่ได้รับการยินยอมจากสวนสัตว์ และการค้างชำระเงินตอบแทนแต่สวนสัตว์เชียงใหม่ตั้งแต่เดือนเมษายน พ.ศ. 2554 อันส่งผลให้สวนสัตว์เชียงใหม่ประกาศยกเลิกสัญญาตั้งแต่เดือนตุลาคม พ.ศ. 2557 แต่บริษัทก็ยังคงเปิดให้บริการวิ่งเป็นปกติแม้ถูกยกเลิกสัญญาและมีหนังสือแจ้งเตือนแล้วหลายครั้ง
นายสัตวแพทย์กาญจน์ชัย แสนวงศ์ ผู้อำนวยการสวนสัตว์เชียงใหม่กล่าวว่าบริษัท ไทยโมโนเรล จำกัด กระทำผิดสัญญาข้อที่ 10 ทางสวนสัตว์จึงบอกเลิกให้ทางบริษัทรื้อถอนสิ่งปลูกสร้าง ยานพาหนะ และพนักงานออกจากสวนสัตว์ภายในหรือก่อนวันที่ 16 ธันวาคม พ.ศ. 2557
เส้นทางเดินรถของโมโนเรลสวนสัตว์เชียงใหม่มีระยะทาง 2 กิโลเมตร มีสถานีขึ้นลง 4 สถานี โดยตั้งชื่อตามสัตว์และพรรณพืช เช่น คีรีบูน หรือพุดซ้อน เป็นต้น เบื้องต้นมีรถให้บริการ 4 ขบวน ขบวนละ 5 ตู้ รองรับผู้โดยสานได้ 50-70 คน มีความเร็ว 15-30 กิโลเมตรต่อชั่วโมง ใช้เวลาวนแต่ละรอบ 25 นาที
มีอัตราค่าโดยสาร เด็กราคา 50 บาท ผู้ใหญ่ราคา 70 บาท และชาวต่างชาติ 100 บาท (บางแห่งว่าชาวต่างชาติ 150 บาท) แต่ภายหลังทางบริษัท ไทยโมโนเรล จำกัดได้เพิ่มอัตราค่าโดยสารขึ้นเป็น 100 บาทสำหรับคนไทยทั้งเด็กและผู้ใหญ่ โดยมิได้รับการยินยอมจากสวนสัตว์
เจ้าชายคาลอส ดยุกแห่งปาร์มา
เจ้าชายคาลอส ดยุกแห่งปาร์มา () เป็นพระโอรสพระองค์ใหญ่ ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ เจ้าหญิงอะมาเลีย ดัชเชสแห่งปาร์มา มีพระบุตร 3 พระองค์ ภายหลังพระบิดาสิ้นพระชนม์ พระองค์จึงดำรงพระอิสริยยศ ดยุกแห่งปาร์มา
เจ้าหญิงมาร์การิตาแห่งบูร์บง-ปาร์มา เคาน์เตสแห่งโคโรโน
เจ้าหญิงมาร์การิตาแห่งบูรบง-ปาร์มา เคาน์เตสแห่งโคโรโน () เป็นพระธิดาพระองค์แรก ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสจำนวน 2 ครั้ง มีพระบุตร 2 คน
สโตนบริดจ์โรด
สโตนบริดจ์โรด หรือชื่ออย่างเป็นทางการว่า คัฟลิงก์ สเตเดียม เป็นสนามกีฬาอเนกประสงค์ ตั้งอยู่ที่นอร์ทฟลีต เทศมณฑลเคนต์ ประเทศอังกฤษ สนามแห่งนี้ถูกใช้งานในด้านการแข่งขันฟุตบอลเป็นหลัก ก่อสร้างขึ้นในปี ค.ศ. 1905 เคยใช้เป็นสนามเหย้าของสโมสรฟุตบอลนอร์ทฟลีตยูไนเต็ด ในช่วงก่อนจะควบรวมกิจการกับสโมสรฟุตบอลเกรฟเซนด์ยูไนเต็ดในปี ค.ศ. 1946 ปัจจุบันใช้เป็นสนามเหย้าของสโมสรฟุตบอลเอ็บส์ฟลีตยูไนเต็ด (หรือชื่อเดิมคือเกรฟเซนด์แอนด์นอร์ทฟลีต)โดยสนามแห่งนี้จัดเป็นสนามที่ถูกใช้เป็นสนามเหย้าในการแข่งขันฟุตบอลมากกว่า 100 ปี
นอกจากนี้ในช่วงระหว่างปี ค.ศ. 2000 ถึง 2006 สโมสรคู่แข่งสำคัญของเอ็บส์ฟลีตยูไนเต็ด อย่าง "สโมสรฟุตบอลดาร์ทฟอร์ด" ก็เคยใช้สนามแห่งนี้เป็นสนามเหย้าร่วมกันกับเอ็บส์ฟลีตยูไนเต็ด รวมถึง "สโมสรฟุตบอลจิลลิงงัม" ที่เคยใช้เป็นสนามเหย้าในฤดูกาล 1960 - 1961 นอกจากนี้ชาร์ลตันแอธเลติกยังได้ใช้สนามแห่งนี้เป็นสนามเหย้าสำหรับการแข่งขันของทีมสำรอง
ในเดือนกรกฎาคม ค.ศ. 2014 บริษัทรับเหมาก่อสร้างของอังกฤษอย่างพีเอชบี คอนสตรักชัน ได้เข้ามาเป็นผู้สนับสนุนหลักและได้สิทธิในการใช้ชื่อสนาม สนามแห่งนี้จึงมีชื่ออย่างเป็นทางการตามผู้สนับสนุนว่า เดอะ พีเอชบี สเตเดียม ตั้งแต่ฤดูกาล 2014–15 จนถึงฤดูกาล 2016–17
ต่อมาภายหลังจากหมดสัญญากับบริษัทพีเอชบี เดือนตุลาคม ค.ศ. 2017 บริษัทคัฟลิงก์ ได้บรรลุข้อตกลงในการใช้ชื่อสนาม ทำให้ในฤดูกาล 2017-18 สนามแห่งนี้จึงมีชื่อว่า คัฟลิงก์ สเตเดียม
คมชัดลึก อวอร์ด ครั้งที่ 14
คมชัดลึก อวอร์ด ครั้งที่ 14 เป็นงานประกาศรางวัลคมชัดลึก อวอร์ด ในครั้งที่ 14 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2559 พิธีการมอบรางวัลมีขึ้นในวันที่ 14 มิถุนายน พ.ศ. 2560 ณ หอประชุมใหญ่ ศูนย์วัฒนธรรมแห่งประเทศไทย
ผู้ชนะจะขึ้น ตัวหนา()
กาเลโก
กาเลโก ( ) หรือ กาลาโก เป็นวงศ์ของสัตว์เลี้ยงลูกด้วยนมขนาดเล็ก จัดอยู่ในอันดับไพรเมตหรือลิง เป็นสัตว์หากินกลางคืนที่พบในทวีปแอฟริกา
โดยทั่วไป กาเลโกมักใช้ชีวิตตามลำพัง และในกลุ่ม ซึ่งทั้งสองพฤติกรรมนี้ สามารถพบเห็นได้เวลากาเลโกเล่นกัน สัตว์ในวงศ์นี้ มักห้อยโหนไปมาจากกิ่งไม้ ปีนป่ายต้นไม้ หรือโยนขว้างสิ่งของ การละเล่น ได้แก่ การเล่นต่อสู้ การเล่นเสริมสวย และการวิ่งเล่นตามกัน โดยเมื่อเวลาสองตัววิ่งเล่นไล่ตามกัน ทั้งสองมักจะกระโดดและวิ่งไล่กันตามต้นไม้ ตัวที่มีอายุแก่กว่าตัวอื่น มักจะชอบนอนพักตามลำพัง ในขณะที่ตัวที่ยังอายุน้อย มักจะชอบเล่นกันอยู่ในฝูง พฤติกรรมนี้ สามารถพบเจอได้ในสปีชีส์ "Galago garnetti" ซึ่งตัวที่เป็นแม่มักจะปล่อยลูกอ่อนหลาย ๆ ตัว ทิ้งไว้ตามลำพังเป็นระยะยาวนาน และมักจะไม่ห้ามลูกอ่อนของตน ถ้าลูกอ่อนจะหนีจากตนไป ตรงกันข้ามกันกับลูก ๆ ซึ่ง พยายามจะตามติดแม่ของตนอย่างใกล้ชิด และจะเป็นฝ่ายเริ่มต้นการสื่อสารกับแม่ก่อน
พฤติกรรมการเสริมสวย มีความสำคัญยิ่งกับชีวิตประจำวันของกาเลโก โดยส่วนใหญ่มักจะเสริมสวยตนเอง ก่อนการพักผ่อนและขณะการพักผ่อน การเสริมสวย เป็นพฤติกรรมของตัวผู้เท่านั้น โดยตัวเมียมักจะไม่ยอมให้ตัวผู้เสริมสวยมัน
เรซิเดนต์อีวิล (ภาพยนตร์ชุด)
เรซิเดนต์อีวิล () เป็นซีรีส์ภาพยนตร์แอคชั่นหลายเรื่อง ที่มีจุดเริ่มต้นมาจากภาพยนตร์เรื่อง ผีชีวะ ภาพยนตร์แอคชั่น-ผจญภัย ที่นำแสดงโดย มิลล่า โจโววิช ที่ออกฉายเมื่อ ค.ศ. 2002 ซึ่งมีทั้งหมด 6 ภาค โดยแต่ละภาค มีเนื้อหาส่วนใหญ่ และตัวละครอิงมาจากเกม เรซิเดนต์อีวิล ทุกๆภาค
ภาพยนตร์เรื่อง ผีชีวะ สร้างชื่อเสียงให้กับทั้งมิลล่า โจโววิช และทีมผู้สร้างอย่างมหาศาล ด้วยรายได้ที่ถล่มทลายในหลักร้อยล้านเหรียญสหรัฐในทุกๆ ภาค ต่อมาจึงมีการสร้างภาพยนตร์ภาคต่ออีก 5 ภาค ได้แก่
ภาษาอังกฤษสมัยกลาง
ภาษาอังกฤษสมัยกลาง () เป็นชื่อที่นักภาษาศาสตร์ใช้เรียกภาษาอังกฤษในหลากหลายรูปแบบ ซึ่งใช้พูดสื่อสารตั้งแต่สมัยชาวนอร์มันพิชิตอังกฤษ ใน ค.ศ. 1066 และช่วงหลังของศตวรรษที่ 15 ซึ่งเป็นยุคสมัยที่ภาษาอังกฤษในลอนดอน มีการเขียนตามมาตรฐานแชนเซอรี (Chancery Standard) โดยมาตรฐานการใช้ภาษาอังกฤษนี้ ได้กลายเป็นมาตรฐานการใช้ภาษาอังกฤษในราชอาณาจักรอังกฤษ
ในยุคสมัยเดียวกัน ภาษาอังกฤษสำเนียงนอร์ธัมเบรีย ซึ่งมีการพูดในบริเวณภาคตะวันออกเฉียงของใต้สกอตแลนด์ ได้มีวิวัฒนาการเป็นภาษาสกอตส์ในปัจจุบัน ภาษาที่ใช้พูดสื่อสารในแคว้นอังกฤษในช่วงหลังของศตวรรษที่ 15 ถึง ค.ศ. 1650 คือ ภาษาอังกฤษสมัยใหม่ตอนต้น (Early Modern English)
ภาษาอังกฤษสมัยกลาง มีความแตกต่างกับภาษาอังกฤษเก่า ตรงที่ว่า ภาษาอังกฤษเก่า มีการตามมาตรฐานการเขียนการสะกด ในรูปแบบภาษาแซกซอนตะวันตกตอนปลาย ซึ่งเป็นยุคสมัยก่อนที่ ชาวฝรั่งเศสนอร์มันจะยึดครองอังกฤษไม่นาน หลังจากนั้น ภาษาอังกฤษ เริ่มมีการสะกดหลากหลายรูปแบบ (แล้วก็มีหลากหลายสำเนียงท้องถิ่นอีกด้วย) อย่างไรก็ตาม ความแตกต่างหลากหลายของรูปแบบการเขียนการสะกดของภาษาอังกฤษสมัยกลางเหล่านั้น ไม่ได้บ่งชี้ให้เห็นว่า เราสามารถพบเจอรูปแบบภาษาอังกฤษที่ชาวอังกฤษใช้พูดสื่อสารก่อน ค.ศ. 1066 แต่ความแตกต่างหลากหลายนี้ บ่งชี้ให้เห็นว่า เวสเซ็กซ์ไม่ได้เป็นสถานที่ที่เดียว ที่ผลิตเอกสาร และวรรณกรรมภาษาอังกฤษ ซึ่งมีเมืองอื่น ๆ นอกเหนือจากเวสเซ็กซ์ ที่มีการขีดเขียนภาษาอังกฤษ แต่เขียนในสำเนียงของตนเอง จึงทำให้มีการเขียนการสะกดที่แตกต่างกัน เมื่อวันเวลาผ่านไปเรื่อย ๆ เมืองหรือแคว้นต่าง ๆ เช่น นอร์ทธัมเบรีย อีสต์แองกเลีย และลอนดอน ก็ค่อย ๆ กลายเป็นศูนย์กลางของการผลิตเอกสาร หรือวรรณกรรมภาษาอังกฤษ โดยมีรูปแบบการเขียนการสะกดที่แตกต่างกันไป
เลขฐานสองหน่วยจินตภาพ
เลขฐานสองหน่วยจินตภาพ เป็นระบบเลขฐานที่คิดค้นโดย โดนัลด์ คนูธ ในปี พ.ศ. 2503 โดยใช้จำนวนเชิงซ้อน 2i เป็นเลขฐาน ซึ่งสามารถทำให้ระบบเลขนี้สามารถแสดงจำนวนเชิงซ้อนได้ทุกตัวโดยใช้เพียงแค่จำนวน 0, 1, 2 และ 3 (นอกจากนี้ยังใช้แสดงจำนวนที่น้อยกว่าศูนย์ได้โดยไม่ต้องใช้เครื่องหมายลบ เช่น -1 ในระบบเลขฐานสิบ จะมีค่าเท่ากับ 103 ในระบบเลขฐานสองหน่วยจินตภาพ)
ในการแปลงจากเลขฐานสองหน่วยจินตภาพ มาเป็นเลขฐานสิบนั้น จะต้องใช้สูตรต่อไปนี้ ...+(d)(b)+(d)(b)+(d)(b)+d โดยกำหนดให้ชุดเลขฐาน ...dddd อยู่ในระบบเลขฐาน b
สำหรับกรณีของเลขฐานสองหน่วยจินตภาพ b จะมีค่าเป็น 2i
ในการเปลี่ยน 1101 ให้เป็นเลขฐานสิบ จะต้องเติมสูตรข้างบน จะได้
(1)(2i)+(1)(2i)+(0)(2i)+1=-8i-4+0+1=-3-8i
โอเวอร์วอตช์
โอเวอร์วอตช์ () เป็นวิดีโอเกมออนไลน์หลายผู้เล่นแนวยิงมุมมองบุคคลที่หนึ่ง พัฒนาและจัตจำหน่ายโดยบลิซซาร์ดเอ็นเตอร์เทนเมนต์ วิดีโอเกมวางจำหน่ายในเดือน พฤษภาคม 2016 สำหรับ ไมโครซอฟท์ วินโดวส์, เพลย์สเตชัน 4, และเอกซ์บอกซ์ วัน